चंडीगढ़. पंजाब सतर्कता ब्यूरो ने बुधवार को नगर परिषद रामपुराफुल (बठिंडा) में एक क्लर्क को 10 हजार रुपए की रिश्वत लेते हुए रंगे हाथों गिरफ्तार किया है। सतर्कता ब्यूरो के प्रवक्ता ने बताया कि गोविंद सिंह नाम के एक व्यक्ति ने शिकायत दी थी कि रामपुराफुल नगर परिषद में काम करने वाला क्लर्क लक्ष्मण दास उनसे 17, 000 रुपए रिश्वत मांग रहा है।
शिकायतकर्ता गोविंद ने बताया कि प्रॉपर्टी से संबंधित बंधक प्रमाण पत्र जारी करने के एवज में लक्ष्मण दास 17 हजार रुपए मांग रहा था, लेकिन फिर सौदा 10,000 रुपए में तय हो गया। इसके बाद पंजाब सतर्कता ब्यूरो के अधिकारियों ने क्लर्क लक्ष्मण दास को रंगे हाथों 10 हजार की रिश्वत लेते हुए गिरफ्तार कर लिया।
hin_Deva hin_Deva